OpenLLM-France/wikimedia huggingface dataset:
# Joker Fuel of Norway

L'equip Joker Fuel of Norway (codi UCI: JFN) és un equip ciclista noruec de categoria continental. Creat el 2005, competeix principalment als circuits continentals de ciclisme.

## Principals victòries

* Gran Premi Möbel Alvisse: Gabriel Rasch (2006)
* Gran Premi Ringerike: Gabriel Rasch (2006), Edvald Boasson Hagen (2007), Christer Rake (2010), Reidar Borgersen (2013)
* Scandinavian Race Uppsala: Edvald Boasson Hagen (2006)
* Istrian Spring Trophy: Edvald Boasson Hagen (2007)
* Rhône-Alpes Isère Tour: Gabriel Rasch (2007)
* París-Corrèze: Edvald Boasson Hagen (2007)
* Poreč Trophy: Ole Haavardsholm (2009)
* Mi-août bretonne: Frederik Wilmann (2009)
* Rogaland Grand Prix: Frederik Wilmann (2011)
* Ronda de l'Oise: Vegard Breen (2013)
* Gooikse Pijl: Vegard Bugge (2013)
* Arno Wallaard Memorial: Edvin Wilson (2014)
* Okolo Jiznich Cech: Reidar Borgersen (2014)
* Duo normand: Reidar Borgersen i Truls Engen Korsæth (2014)
* Tour d'Alsàcia: Vegard Stake Laengen (2015)
* Tour de Gironda: Amund Grøndahl (2016)
* Gran Premi d'Isbergues: Kristoffer Halvorsen (2016)
* Handzame Classic: Kristoffer Halvorsen (2017)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2007 :
2008 :
2009 :
2010 :
2013 :
2014 :
2015 :
2016 :
2017 :

## Classificacions UCI

A partir del 2005 l'equip participa en les proves dels circuits continentals i principalment en les curses del calendari de l'UCI Europa Tour.
UCI Amèrica Tour
| Temporada | Classificació per equips | Millor ciclista en la classificació individual |
| 2015 | 49è | Truls Engen Korsæth (330è) |
UCI Àsia Tour
| Temporada | Classificació per equips | Millor ciclista en la classificació individual |
| 2010 | 48è | Christer Rake (146è) |
| 2011 | 34è | Adrian Gjølberg (116è) |
| 2016 | 12è | Kristoffer Halvorsen (27è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 79è | Lars Petter Nordhaug (354è) |
| 2006 | 32è | Edvald Boasson Hagen (21è) |
| 2007 | 22è | Edvald Boasson Hagen (5è) |
| 2008 | 67è | Alexander Kristoff (139è) |
| 2009 | 37è | Alexander Kristoff (97è) |
| 2010 | 63è | Christer Rake (159è) |
| 2011 | 51è | Vegard Stake Laengen (191è) |
| 2012 | 71è | Vegard Breen (263è) |
| 2013 | 54è | Vegard Breen (180è) |
| 2014 | 26è | Reidar Borgersen (37è) |
| 2015 | 20è | Vegard Stake Laengen (56è) |
| 2016 | 18è | Kristoffer Halvorsen (55è) |
| 2017 | 18è | Kristoffer Halvorsen (145è) |
| 2018 | 35è | Herman Dahl (141è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial Arxivat 2017-02-02 a Wayback Machine.
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Fossa de les Filipines

La fossa de les Filipines també coneguda com a fossa de Mindanao, és una fossa oceànica localitzada a l'oceà Pacífic, a l'est de l'arxipèlag de les Filipines. Té una longitud d'uns 1.320 km i una amplada d'uns 30 km del centre de l'illa de Luzón, amb tendència cap al sud-est de l'illa Halmahera, al nord de les illes Moluques, les dues darreres d'Indonèsia. Assenyala part dels confins geològiccs entre la placa de les Filipines i la placa euroasiàtica. El seu punt més fondo, la fondària de Galathea, fa 10.540 m.
Immediatament al nord de la fossa de les Filipines hi ha la fossa de Luzón Orient. Estan separades per l'altiplà Benham, en la placa del mar de les Filipines.

## Referències

* ↑ Deschamps and Lallemand (2003) in Intra-Oceanic Subduction Systems: Tectonic and Magmatic Processes ISBN 1-86239-147-5 p165
# Francolí de la Xina

El francolí de la Xina (Francolinus pintadeanus) és una espècie d'ocell de la família dels fasiànids (Phasianidae) que habita boscos tropicals i subtropicals del sud-est de l'Índia, sud-est de la Xina i Sud-est asiàtic a excepció de la Península Malaia.
# Fundació Pere Coromines

La Fundació Pere Coromines, d'Estudis Filosòfics, Històrics, Literaris i d'Investigació Lingüística (FPC) va ser creada el 17 d'abril de 1997 pel lingüista Joan Coromines i porta el nom del seu pare, l'escriptor, polític i economista Pere Coromines i Montanya.
El 28 de setembre de 2006 el president de la Generalitat de Catalunya, Pasqual Maragall, va inaugurar la seu de la Fundació Pere Coromines a Sant Pol de Mar, a la que havia estat la casa d'estiueig de la família Coromines, un cop rehabilitada.
El principal objectiu de la Fundació és la preservació, divulgació i continuació de l'obra de Joan Coromines, així com la vetlla i la salvaguarda del seu llegat intel·lectual i moral. El seu director és Josep Ferrer i Costa.

## Referències

* ↑ Digital, Canal. «La Fundació Pere Coromines dobla els continguts de la seva pàgina web | Canal Digital». Arxivat de l'original el 2021-12-06. [Consulta: 12 maig 2022].
* ↑ «La Fundació Pere Coromines i Ara Llibres completen l’edició abreujada del Diccionari etimològic amb la publicació del tercer volum», 17-12-2013. [Consulta: 12 maig 2022].
* ↑ «Josep Ferrer: “La figura de Coromines és irrepetible”». [Consulta: 12 maig 2022].
* ↑ «Aproven el projecte de rehabilitació de la seu de la Fundació Pere Coromines.». [Consulta: 12 maig 2022].
# GRAIN

GRAIN és una petita Organització sense ànim de lucre que treballa per donar suport als petits grangers i moviments socials en les seves lluites a favor dels sistemes alimentaris basats en la biodiversitat i controlats comunitàriament.
El treball de GRAIN es remunta a principis de la dècada de 1980, quan una sèrie d'activistes d'arreu del món van començar a cridar l'atenció sobre la dramàtica pèrdua de la diversitat genètica a les granges, pedra angular de l'oferta mundial d'aliments.
GRAIN va començar a fer treball d'investigació, defensa i lobby sota els auspicis d'una coalició d'organitzacions de desenvolupament majoritàriament europees. Aquest treball aviat es va expandir a un programa més ampli i de xarxa que necessitava la seva pròpia organització. Així en 1990 es va fundar legalment GRAIN com una fundació sense ànim de lucre independent amb seu a Barcelona.
A mitjans dels 1990 GRAIN va arribar a un punt d'inflexió important. Es van adonar que els calia connectar més amb les alternatives reals que s'estaven desenvolupant al Sud. Arreu del món, i en l'àmbit local, molts grups havien començat el rescat de llavors locals, els coneixements tradicionals i la construcció i defensa dels sistemes alimentaris basats en la biodiversitat sostenibles sota el control de les comunitats locals, mentre giraven l'esquena a les solucions dutes a terme en laboratoris que només donaven més problemes als agricultors.
En un canvi organitzacional radical, GRAIN es va embarcar en un procés de descentralització que els posés en contacte més estret amb les realitats sobre el terreny al Sud, i en col·laboració directa amb els socis que treballaven en aquest nivell. GRAIN ara té quatre empleats amb mandat regional a Xile, Mèxic, Argentina i Benín tres caps actius internacionalment a Barcelona, París i Mont-real. En 2011 li fou atorgat el Premi a la Manutenció Ben Guanyada pels seus esforços contra l'acaparament de terres.

## Referències

* ↑ Süddeutsche Zeitung: Chinese erhält Alternativen Nobelpreis, 29 de setembre de 2011.

## Enllaços externs

* (anglès)(castellà)(francès) Web de GRAIN
# Gannasc

Gannasc (en llatí: Gannascus) era un cap del poble germànic dels caucs, un grup sueu que vivia entre el Visurgis (Weser) i l'Albis (Elba).
Gannasc, no obstant això, era d'origen batau, i havia servit a l'exèrcit romà amb els auxiliars bataus, però va desertar l'any 47 i es va posar al capdavant dels caucs, amb els quals va passar el Rin i va assolar la part occidental fins que Gneu Domici Corbuló, gràcies a una traïció, el va empresonar i el va fer executar per desertor, segons diu Tàcit als Annals.

## Referències

* ↑ Smith, William (ed.). «Gannascus». A Dictionary of Greek and Roman biography and mythology. [Consulta: 4 març 2021].
# Front Nacional

«Front Nacional» té aquests significats:
* Front Nacional Contrarevolucionari, coalició de dretes que es va presentar a les Eleccions generals espanyoles de 1936
* Front Nacional (França), partit polític nacionalista francès
* Front Nacional (Bèlgica), partit polític belga d'extrema dreta francòfon, fundat el 1985 per Daniel Féret.
* Front Nacional d'Alemanya Democràtica
* Front Nacional de Nova Caledònia
* Front Nacional (Colòmbia)
* Front Nacional del Balawaristan
* Front Nacional de Botswana (Botswana National Front), partit polític de Botswana
* Front Nacional de Catalunya (FNC), front patriòtic i després un partit polític catalanista fundat el 1940 i que va subsistir fins a finals dels anys setanta
* Front Nacional d'Alliberament del Vietnam conegut com a FNA o Việt Cộng, organització guerrillera vietnamita formada el 1960 per tota l'oposició a la dictadura de Ngô Đình Diệm,
* Front Nacional d'Alliberament d'Algèria (Jabhat al-Taḩrīr al-Waţanī, Front de Libération Nationale, FLN), partit polític d'Algèria que liderà la independència colonial de França
* Front Nacional d'Alliberament d'Eelam (Eelam National Liberation Front, ENLF), aliança de grups armats formada el febrer de 1984.
* Front Nacional d'Alliberament de la Guaiana (FNLG), grup independentista de la Guaiana Francesa, fundat el 1973 per RCharlotte
* Front Nacional d'Alliberament del Iemen del Sud.
* Front Nacional d'Alliberament de l'Ogaden (FNAO), moviment polític i militar somali d'Etiòpia que lluita per la independència de la regió d'Ogaden
* Front Nacional d'Alliberament de Twipra (National Liberation Front of Tripura o Twipra, NLFT), fundat el 1989 per Dhananjoy Reang.
* Front Nacional Democràtic (National Democratic Front), organització política creada el 1975 que agrupà a diverses organitzacions de les minories nacionals de Birmània.
* Front Nacional Democràtic de Bodoland
* Front Nacional Islàmic de Manipur, organització musulmana de Manipur
* Front Nacional Kuki (Kuki National Front, KNF), organització armada del poble kuki del nord-est de l'Índia
* Front Nacional Revolucionari Tiwa (Tiwa National Revolutionary Front, TNRF), organització armada de l'ètnia tiwa d'Assam
* Front Nacional Sicilià (Frunti Nazziunali Sicilianu), partit polític de Sicília que propugna la independència de l'illa
* Front Nacional Somali (FNS), moviment polític de Somàlia que agrupava inicialment als partidaris del general Siad Barre
* Front Nacional del Sudan, aliança política establerta el 1970 que agrupava a tota l'oposició sudanesa nordista encapçalada per l'Umma, el Partit Democràtic Unionista Sudanès i els Germans Musulmans del Sudan
* Frente Nacional, partit polític espanyol d'ultradreta, constituït i dirigit per Blas Piñar.
* Frente Nacional de Alianza Libre (FNAL), organització política espanyola d'inspiració falangista constituïda en 1968 per Manuel Hedilla
* Frente Nacional de la Juventud, partit de l'extrema dreta espanyola, escissió de Fuerza Joven.
# Gallabat

Gallabat (àrab: القلابات, al-Qallābāt, pronunciat localment al-Gallābāt) és una població del Sudan, a l'estat d'al-Qadarif a la frontera amb Etiòpia; pel costat etíop té la població de Metemma.

## Història

Fou fundada al segle xviii com a colònia takruri de Darfur, com a estació de pelegrins cap a la Meca, amb permís del negus. Estava en la ruta comercial entre Sennar i Gondar a uns 150 km a l'est, a la regió anomenada Ras al-Fil, i per això va créixer amb rapidesa i va esdevenir un centre comercial. L'explorador James Bruce (que l'anomena Hor-Cacamoot) va estar dos mesos a la població el 1772, recuperant-se de la disenteria que patia i que va superar per les herbes locals. La població fou regida per xeics takruris, sent el més conegut Xeic Miri, el més cèlebre dels xeics de frontera; aquest xeic es va aliar amb Ismail Pasha d'Egipte, el fill de Muhammad Ali Pasha i el 1821 va conquerir el soldanat de Sennar i es va proclamar sobirà independent d'Etiòpia; va acompanyar als egipci-otomans en el seu raid a Gondar però al retorn fou atacat pel comandant de la frontera etíop, el dejazmach Kinfu, que els va parar una emboscada, i va estar a punt de morir; el 1838 el negus Tewodros II va prendre revenja pel raid atacant Gallabat i el Xeic Miri i molts takruris van resultar morts.
Una guarnició egípcia es va establir a Gallabat el 1870. El 1886 fou atacada per Abdullahi, el successor del mahdi Muhammad Ahmad, i fou saquejada. Els mahdistes la van utilitzar com a base pel seu atac a Gondar dins d'Abissínia. A la primavera del 1889 els etíops van contraatacar manats pel mateix negus Yohannes IV atacant als dervixos prop de Gallabat en la batalla coneguda per aquest nom. Yohannes IV va triomfar al principi, però una bala perduda va matar a l'emperador i el seu exèrcit es va desbandar amb lo que l'atac va fracassar. El 1899 els mahdistes foren derrotats decisivament pels britànics i egipcis a Karari prop d'Omdurman el 2 de setembre de 1998 i finalment a la batalla d'Umm Diwaykarat el 24 de novembre de 1899 en la que Abdallahi va morir i el govern mahdista es va acabar. Gallabat va quedar inclosa dins el Sudan Anglo-egipci (1899) i hi va restar fins al 1956 excepte el 1940 quan fou una de les posicions ocupades pels italians en la seva efímera invasió del Sudan, junt amb Karora (prop de la costa de la mar Roja), Kassala i Kurmak (4 de juliol de 1940), poblacions totes de la frontera sudanesa amb Eritrea i Abissínia (Africa Oriental Italiana). La guarnició britànica manada per Wilfred Thesiger es va retirar al Khor al-Utrub. El novembre el general britànic William Slim va atacar la ciutat però la moral del Regiment d'Essex era baixa i van fracassar a Metemma.
Va formar part de la província/regió de Kassala fins a 1974, quan es va formar l'estat d'al-Gadarif.

## Referències

* 1 2 Arthur E. Robinson, "The Tekruri Sheikhs of Gallabat (S. E. Sudan)", Journal of the Royal African Society, 26 (1926), p. 49
* ↑ J.M. Reid, Traveller Extraordinary: The Life of James Bruce of Kinnaird (NovaYork: Norton, 1968), p. 216 n
* ↑ Anthony Mockler, Haile Selassie's War (Nova York: Olive Branch Press, 2003), pp. 207, 272-279
* Enciclopèdia Britànica, 1911
# Galland Books

Galland Books és una editorial de Valladolid assídua a treure al mercat llibres militaristes i franquistes. El nom de l'editorial Galland Books es refereix a Adolf Galland, comandant d'aviació nazi de la Luftwaffe que va destacar-se en la participació durant la Guerra Civil Espanyola a la Legió Còndor juntament amb 20.000 soldats alemanys més que Adolf Hitler va enviar a les ordres de Francisco Franco per combatre la Segona República Espanyola.

## Referències

* ↑ «Societat Civil Catalana apadrina un llibre d'una editorial ultra». Ara.cat, 24-09-2014. [Consulta: 24 setembre 2014].
* ↑ Borràs, Jordi. Plus Ultra. Pol·len, 2015, p. 88.
* ↑ Borràs, Jordi «Els vincles ocults de l'extrema dreta amb Societat Civil Catalana». CRÍTIC, 20-01-2015 [Consulta: 17 març 2015].
# Fultondale

Fultondale és una població dels Estats Units a l'estat d'Alabama. Segons el cens del 2000 tenia 6.595 habitants.

## Demografia

Segons el cens del 2000, Fultondale tenia 6.595 habitants, 2.722 habitatges, i 1.927 famílies. La densitat de població era de 207,9 habitants/km².
Dels 2.722 habitatges en un 28% hi vivien nens de menys de 18 anys, en un 55,3% hi vivien parelles casades, en un 11,9% dones solteres, i en un 29,2% no eren unitats familiars. En el 25,6% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,9.
Per edats la població es repartia de la següent manera: un 22% tenia menys de 18 anys, un 9,4% entre 18 i 24, un 28,7% entre 25 i 44, un 24,9% de 45 a 60 i un 14,9% 65 anys o més.
L'edat mitjana era de 38 anys. Per cada 100 dones hi havia 92,1 homes. Per cada 100 dones de 18 o més anys hi havia 89,5 homes.
La renda mitjana per habitatge era de 38.006 $ i la renda mitjana per família de 44.073 $. Els homes tenien una renda mitjana de 33.447 $ mentre que les dones 25.700 $. La renda per capita de la població era de 18.656 $. Aproximadament el 7,9% de les famílies i l'11% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Funcionalisme (psicologia)

Psicologia Funcional o funcionalisme es refereix a una corrent filosófica i psicológica que considera la vida mental i el comportament en termes d'adaptació activa a l'ambient per part de la persona. Com a tal, va proporcionar les bases generals pel desenvolupament de teories psicològiques que, tot i això, no faciliten per si mateixes la seva verificació mitjançant experiments controlats i psicologia aplicada.
El funcionalisme va sorgir als Estats Units a finals del segle xix com una alternativa al estructuralisme. Tot i que el funcionalisme mai es va convertir en una escola formal, es va construir sobre la base de les preocupacions de l'estructuralisme per l'anatomia de la ment i va conduir a enfocar l'atenció sobre les funcions de la ment. El moviment es va interessar, doncs, principalment en les aplicacions pràctiques de la recerca.

## Referències

* ↑ «Functionalism | psychology» (en anglès). Encyclopedia Britannica.
# Georges Fleury

Georges Fleury (Orleans, 18 de febrer de 1878 - Créteil, 10 de març de 1968) va ser un ciclista francès que va córrer entre 1904 i 1911. No obtingué cap victòria destacable com a professional, però el 1908 acabà en setena posició al Tour de França i altres tres vegades acabà entre els quinze primers classificats.

## Palmarès

* 1904
** 3r a la Bordeus-París
* 1906
** 7è a la Bordeus-París
** 11è a la París-Roubaix
* 1910
** 6è a la Bordeus-París

### Resultats al Tour de França

* 1904. Abandona (1a etapa)
* 1906. 11è de la classificació general
* 1907. 12è de la classificació general
* 1908. 7è de la classificació general
* 1909. 12è de la classificació general
* 1910. 23è de la classificació general
* 1911. Abandona (8a etapa)

## Referències

* ↑ «FLEURY Georges (Georges, Marie)». [Consulta: 7 febrer 2023].
* ↑ ONLUS®, Museo del Ciclismo Associazione Culturale. «Museo del Ciclismo - Georges FLEURY» (en italià). [Consulta: 7 febrer 2023].
* ↑ «Georges Fleury». Cycling Archives. [Consulta: 30 març 2021].

## Enllaços externs

* Palmarès a sitiodeciclismo.net
# Georges Franju

Georges Franju (Fougères, 12 d'abril de 1912 - París, 5 de novembre de 1987) va ser un cineasta francès.
Franju va ser un dels fundadors de la Cinémathèque française. La seva primera pel·lícula és de 1949, un documental curt anomenat Le sang des bêtes (La sang de les bèsties). Rodada en un escorxador parisenc, va demostrar l'habilitat de Franju per combinar poesia i grafisme, així com per encaixar el misteri i la crueltat dins d'un marc realista. És més coneguda la seva pel·lícula de terror Les yeux sans visage (Els ulls sense rostre, 1960), de la qual Pauline Kael va dir que era «potser la pel·lícula de terror més elegant que s'hagi fet mai», amb Pierre Brasseur, Edith Scob i Alida Valli. En 1965 Franju va ser utilitzat, sense saber-ho, pels serveis secrets del Marroc per parar una trampa a l'opositor Mehdi Ben Barka: un fals productor, Georges Figon, li va proposar de realitzar un documental sobre la descolonització amb l'assessorament de Ben Barka. El líder marroquí va ser segrestat i va desaparèixer quan acudia a una cita amb Franju i Figon en una cerveseria de París.

## Filmografia
### Curtmetratges

* 1935: Le métro (con Henri Langlois)
* 1949: Le sang des bêtes
* 1950: En passant par la Lorraine
* 1951: Hôtel des invalides
* 1952: Le grand Méliès
* 1952: Monsieur et madame Curie
* 1954: Poussières
* 1954: Navigation marchande
* 1955: À propos d'une rivière / Le saumon atlantique
* 1955: Mon chien
* 1956: Le Théâtre national populaire
* 1956: Sur le pont d'Avignon
* 1957: Notre-Dame, cathédrale de Paris
* 1958: La première nuit

### Llargmetratges

* 1958: La Tête contre les murs
* 1959: Les yeux sans visage
* 1961: Pleins feux sur l'assassin
* 1962: Thérèse Desqueyroux
* 1963: Judex
* 1965: Thomas l'imposteur
* 1970: La falta de mossèn Mouret (La faute de l'abbé Mouret)
* 1974: Nuits rouges
# George Becali

George "Gigi" Becali (n. 25 de juny de 1958, a Zanga, Brăila, Romania) és un empresari i polític romanès, líder del Partit de la Nova Generació - Cristià Demòcrata. També és propietari del FCSB.
La seva família va ser deportada a la plana de Bărăgan per les autoritats comunistes, a causa de la seva associació amb la Guàrdia de Ferro abans de la Segona Guerra Mundial.
Els seus cosins, Victor Becali i Ioan Becali, són importants empresaris en el futbol romanès. El 1994, es va casar amb Luminia, onze anys més jove; els dos tenen tres filles : Teodora (n. 1996), Alexandra (n. 1997) i Cristina (n. 2001).
Després de les inundacions de 2005 a Romania, va contribuir amb 4 milions de dòlars a la reconstrucció de gairebé 200 cases del poble Vulturul, al districte de Vrancea, que havia estat destrossat pel desbordament del riu Siret. Com a conseqüència, els habitants del poble van voler canviar el nom del poble a Vulturul Becali, en el seu honor.
Els seus trets característics són la seva omnipresència en els mitjans de comunicació romanesos, particularment en els programes d'esports, amb aparicions provocadores i grolleres. La seva actitud política és una barreja entre la ideologia ultraconservadora juntament amb trets radicals com la incitació en contra dels homosexuals, la negació de l'Holocaust a Romania i potser un tipus de fonamentalisme ortodox.
Els milions d'actius de Becali han estat obtinguts a través de transaccions immobiliàries. A causa dels dubtes legals per algunes d'aquestes operacions, el fiscal ha iniciat accions en contra seu.

## Vincles

* Webseite von George Becalis Partei Partidul Noua Generaţie Arxivat 2005-12-01 a Wayback Machine.
* Becali im Gespräch mit Antena 1 Reportern
* Becali im Gespräch mit dem Tagesspiegel